Jou Lewe Lees… – hier "blok" ek!
Jou Lewe Lees…
soos ‘n goedkoop hygroman… en dan is dit nie eens goed geskryf nie. Sies man!
Nou ja, hygroman, ongelukkig nie “trials and tribulation, maybe”
Maar eintlik is ek rerig erig eintlik ‘n heel gelukkige mens wat stoei om somtyds sin te maak in die doen en late van my eie, en ‘n ander se mense.
Ek bemoei myself rerig net met mense vir wie ek omgee, as ek dus nie bemoeienis met jou maak nie… daar is ‘n rede.
Hulle noem my ‘n middeljarige vrou op my ID, in my kop is ek ‘n redelike vrygees wat myself nie te veel steur aan mense se “dink” van my nie, as ek my man wil aanvat doen ek dit, as ek sê ek hou meer van my hond as van jou, bedoel ek dit, jy was nog nooit op my skoot toegelaat nie – my honde boer wel op my skoot. Ek ❤ super duur jeans, boots en jasse wat ek huidiglik nie rerig kan bekostig nie, en dan my swart leerbaadjie! Blommetjie patrone lyk altyd mooi aan ‘n ander, die oomblik wat ek dit aantrek lyk ek soos iemand wat uit die Amish-kamp ontsnap het. In die somer dra ek spykerhakke met geverfde toonnaels, want dit lyk mooi ek worry nie of jy my middeljarig noem nie.
Ja, al is ek middeljarig dra ek spykerhakke en voel mooi daarin alhoewel ek in silence suffer, ‘n ander dimensie gee, want toe my seun ‘n finale jaar Teologie student was het ek middernag van my huis se trappe afgeval omdat ek wou sien of hy nie sy girl insmokkel nie – ek was nie lus vir ‘n onbeplande baba nie, dit was toe reeds te laat, ek het my enkel gebreek en loop nou met ‘n helse klomp staal in my enkel rond, ek en my man het die prys betaal, maar vandag is ons geseën met ‘n 9jarige pieringoog op wie ons totaal en al verlief is!!!
Ek is nie bang vir die donker nie maar ek is doodbang omdat my briljante dogter haar hart op ‘n man verloor het wat weer sy hart op als wat rokdra verloor het, nog altyd ten koste van haar en sy kan nie aanbeweeg nie- die magteloosheid maak my bang, nie die donker nie!
Ek lees graag mense se gedagtes en is normaalweg reg oor dit wat ek lees, ek let fyn op na goed om my wat ‘n ander dalk nie eens sal oplet nie, soos gewasemde vensterruite met ‘n eie storie – ek onthou beslis altyd wat jy voorheen met my gepraat het moet asb nie anders dink nie. Ek hou nie baie van mense nie, maar mense noem my ‘n mensemens, wat dit ookal is, ek is nie een nie. Ek is ‘n dieremens want hulle is minder judgemental. En laastens ek is absoluut mal oor die blondekaart wat ek graag speel omdat dit my natuurlike haarkleur is!
So ja, vir jou lees my lewe soos ‘n goedkoop hygroman en is dit sies, waarom lees? My blog, en soos dit sê hier blok ek en ek sê wat ek wil en hoe ek wil…
23 thoughts on “Jou Lewe Lees…”
Julie 27, 2017 at 8:29 nm
Pragtigste foto van jou. En sorry ek moes lag vir die enkel breek episode. Nie oor jy seergekry het nie, maar oor die ingesmokkelde girlfriend worry van ‘n ma. Ek preek sommer pront vir my seunskind. En bid hard dat hy die Heilige Gees hoor praat as hy te warm wil vry.
Julie 27, 2017 at 8:38 nm
Ek het dit ook gebid, baie – hy was ‘n teologie student, dus niemand sal ooit weer my laat glo dat teologie studente doen “dit” nie…. 😊
Julie 27, 2017 at 9:19 nm
Ek het al voorheen gehoor dat die teologie studente glo die stoutstes is. Ken 2 wat dominee geswot het.
Julie 28, 2017 at 7:44 vm
kielie kielie lag ek nou…
Julie 28, 2017 at 9:33 vm
As ek ooit ‘n seun moet hê en hy begin ‘date’, volg ek die klein klits met ‘n bak yswater oral waar hy gaan.
Hy dink nog hy vry lekker warm dan swem hy in Arktiese temperature.
As ek ‘n dogter moet hê? Wel, dan sit die haelgeweer langs my in die kar. Vir die brawe mannetjie, nie vir haar nie…
Julie 28, 2017 at 9:35 vm
Pasop, mens breek uitmekaar as jy hulle doen en late wil volg…
Julie 28, 2017 at 9:44 vm
Ek weet. Die ding is net, ek weet: Maak nie saak wat die Heilige Gees vir jou sê nie, daai een aand iewers in die 90’s het ek en die girl darm maar lelik geswig vir mekaar. Die kanse wat ek gevat het was baie groot, maar ek was ook baie gelukkig/gesëend gewees. Ander mense weer nie. Hulle dink net aan seks dan word hulle swanger.
Julie 28, 2017 at 8:15 nm
Ek kan net lag. Myne is nou grootmense en mens bly aan worry en preek en bid.
Julie 27, 2017 at 9:05 nm
Die vrou op die eerste foto is nie middeljarig nie.
Die dierbare ding op die tweede foto steel enige een se hart.
“hulle” sê sy is – maar ja, my pieringoog is die mooiste blom in “my tuin”.
Julie 28, 2017 at 7:49 vm
Julie 27, 2017 at 9:15 nm
Jy is pragtig. Eerlik. Net jouself, en daarom is ons mal oor jou. En daai klein engeltjie…!
Julie 28, 2017 at 7:41 vm
Dankie Una – ek waardeer jou xx want jy “ken” my hart.
Julie 28, 2017 at 1:13 vm
Hoe hou daai yster gestaafde enkel dot in spykerhakkies wil ek weet?
Mal oor daardie viervoetige kind van jou (en die tweevoetige een is ook baie oulik)
Julie 28, 2017 at 7:34 vm
die spykerhakke is darem Green Cross, en die oomblik wat ek my voordeur instap vervang ek dit met vissie plakkies of nog erger vuilpienk “stokeys”.MAW ek is maar lekker ydel as ek by die voordeur uitstap. Ek is mal oor beide my kleinkinders, die swart een ook want sy is absoluut mal oor my.
Julie 28, 2017 at 9:30 vm
Weet jy wat? Ek is nou al oor veertig. Maar ek is omring van Star Wars, Superhero en video games goed op my werkstafel.
Enige iemand wat vir jou wil sê hoe om te leef, (selfs al is dit die dominees of pastoor) is meer as welkom om jou voor te skryf mits hy jou lewe lei en gelei het.
En wow. All of a sudden besef ek hoe oud ek is. Hiehiehie!
En stunning foto van die hond (weereens) Die een wat die dier vashou lyk ook glad nie sleg vir haar middeljare nie 😉
Julie 28, 2017 at 9:32 vm
Ja grapgat… ja! Meer as dit gaan ek nie die slag sê nie. 😊😊
Julie 28, 2017 at 9:34 vm
O sê wat jy wil! Ek is nie bang nie en kan dit vat! 🙂
Julie 28, 2017 at 9:36 vm
Dit is hoekom ek sê wat ek wil want ek weet jy is net bang vir die donker en niks anders nie.
Julie 28, 2017 at 5:11 nm
As jy middeljarig is,is ek ‘n arkstuk…jy is pragtig!
Julie 28, 2017 at 6:10 nm
Julie 28, 2017 at 7:09 nm
Eeeeem daai Mills en Boon is darem heeltemal te mak vir ‘n hygroman?
Julie 28, 2017 at 7:12 nm